
DE CE ŞI CUM JUCĂM CLASICII 


Triumful ideilor leniniste cu privire la mecesitatea preluării moştenirii cul- 
turale a trecutului şi-a arătat de mult roadele în practica făuririi culturii socia- 
liste, demnă continuatoare pe o treaptă calitativ nouă a celor mai de seamă cuceriri 
ale spiritului uman în decursul veacurilor. Nu mai există astăzi nici o îndoială 
asupra rolului important pe care îl are de îndeplinit cultura clasică in educarea 
maselor de oameni ai muncii, în perioada construirii socialismului și a comunismului. 

Aplicînd consecvent învățătura  marxist-leninistă cu privire la preluarea 
critică şi prelucrarea tezaurului culturii progresiste a trecutului, partidul nostru 
a iniţiat o vastă acţiune de difuzare în mase a operelor clasice aparţinind litera- 
turii și ariei naţionale şi universale, at't pe calea tipăririi şi retipăririi lor, cît şi 
pe calea reprezentării lor pe scenele teatrelor din toată ţara. În repertoriul tea- 
irelor noastre, clasicii şi-au cucerit un loc demn alături de autorii contemporani 
autohtoni sau de peste hotare. 

Se joacă Shakespeare, Goldoni, Molière, Schiller. Beaumarchais, Gogol, 
Ostrovski, Cehov. Se joacă Caragiale (mai mult decit oricind), Alecsandri, Haşdeu. 
Delavrancea, Davilla. N-a fost uitată nici valorificarea scenică a. clasicismului antic, 
Sofocle, Euripide. 

Nu-i puţin şi totuşi nu e destul. Nu e destul mai ales din punct de vedere 
calitativ. Jucăm din Molière Bolnavul închipuit sau Vicleniile lui Scapin, dar ju- 
căm foarte puţin Avarul, Tartuffe, Burghezul gentilom şi de loc Mizantropul. 
Jucăm mult Goldoni, dar pe Alfieri l-am uitat. Jucăm mult Schiller. ceea ce nu e 

rău, dar numele lui Goethe n-a apărut We mult în repertoriul teatrelor noastre. Pre- 
ferăm din Shakespeare A douăsprezecea noapte, dar ne apropiem greu de marile 
tragedii. Din Lope de Vega ne atrage mai mult Ciinele grădinarului decit Fîntina 
turmelor sau Țăranca din Getaffe, iar Calderon abia s-a prezentat cu un Alcade 
din Zalameea. 

Nu în suficientă măsură repertoriile alcătuite de teatre reflectă o preocupare 
consecventă din partea conducerilor lor şi a consiliilor artistice pentru urmărirea 
unui plan de perspectivă în programarea clasicilor, plan bazat pe cerințele de edu- 
care a Eau în spiritul însuşirii temeinice şi progresive a comorilor culturii 
clasice. E lăudabilă iniţiativa Teatrului Naţional din Cluj de a reprezenta Hecuba 
de Euripide, urmată în stagiunea aceasta de studiul scenic al Andromacăi de Ra- 
cine. E bine de asemenea că Teatrul Tineretului a prezentat spectatorilor săi Anti- 
gona de Sofocle, — în ciuda unor deficienţe în interpretare, care vor putea fi în- 
depărtate după o mai îndelungată experiență şi o mai temeinică studiere a bogă- 
ției culturii antice, de pe poziţiile noastre de azi — şi că în această stagiune 
se apropie de tragedia lui Racine Britannicus. Este meritorie de asemenea in- 
tenţia Teatrului Naţional „I. L. Caragiale“ de a alcătui un repertoriu des- 
tinat tineretului — şi nu numai tineretului —, în care să figureze opere ale 
marii dramaturgii clasice, ca Cidul de Corneille, Wilhelm Tell de Schiller. Se în- 
timplă însă adesea ca criteriile de programare a pieselor clasice să se plieze unor 
factori mai puţin... culturali, ca de pildă necesitatea de a da de lucru unor actori 
rămași nedistribuiţi în repertoriul curent, sau necesitatea unei pete de culoare de 
epocă (o piesă „la costum“ e atrăgătoare, nu ?), sau nevoia unei comedii „uşoare“ 
(aţi observat că din clasici se joacă îndeosebi comediile ?), socotindu-se probabil că 
e mai uşor să te transpui în atmosfera unei societăți de acum citeva secole, decit în 
aceea a epocii noastre — etc. 

Mai rău e însă atunci cînd se încearcă să se învestească cu titlul de clasici, 
autori care nici în epoca lor, nici după aceea, nu au ocupat primul rang pe scara 
valorică a culturii universale, chiar dacă la un moment dat operele lor s-au bucurat 
de o largă răspîndire. Au existat tentative de reinviere a unor nume de mult uitate, 
deşi voga lor a strălucit abia în secolul trecut, ca de pildă August von Kotzebue, 
pe care îl jucaseră cu brio și primii actori ai teatrului românesc, entuziaşti elevi ai 
Societăţii Filarmonice de la 1834—37. Prin unele proiecte de repertoriu se strecu- 
rase intenția de a se atrage simpatia şi compasiunea publicului nostru muncitor 
asupra necazurilor din amor ale nefericitului prinţ din Heidelbergul de altădată. 
Este evident că asemenea autori şi opere nu mai pot spune nimic unui spectator, 
care caută în creaţiile artistice ale trecutului izvoare de cunoaşiere a adevărului. 
După cum nu pot să-i mai spună nimic operele mesemnificative chiar ale unor 
autori aparținind, prin cele mai bune opere ale lor, tezaurului clasic universal. 
Mă refer aici, ca exemplu, la comedioara Nepotul în locul unchiului, insolită în- 
cercare de cochetare cu hazul gratuit în cadrul creației schilleriene romantic-revo- 
luţionare, — şi prin care nu ştiu care teatru din ţară a crezut, în anii trecuți, că-şi 
îndeplineşte sarcina familiarizării spectatorilor cu esenţa revoluţionară a mișcării 
denumită „Sturm und Drang“. 

adar nu jucăm orice autor din trecut şi nici măcar orice operă a autorilor 
clasici. Încercînd să definească noţiunea de „clasic“, Sainte Beuve declara că „un 
adevărat clasic... este un autor care a îmbogăţit spiritul” Oni6nesc, care i-a sporit 
într-adevăr tezaurul, care l-a făcut să înainteze cu un pas, care a descoperit un 
adevăr moral neechivoc sau a regăsit vreo pornire veşnică în inima în care totul 
părea cunoscut și explorat ; care şi-a îmbrăcat gindirea, observaţia şi născocirea 
sub orice formă, dar într-o formă cuprinzătoare şi largă, fină şi de bun simţ, să- 
nătoasă și frumoasă în sine ; care a vorbit tuturora într-un stil al său şi care este 
întimplător şi acel al lumii întregi, într-un stil nou, fără neologisme, nou şi antic, 
cu ușurință contemporan tuturor timpurilor.“ E limpede că o astfel de definiţie e 
departe de a fi ştiinţifică, dar ea cuprinde cîteva din trăsăturile de bază care 
alcătuiesc noţiunea de clasic. 

Analizind mai adînc, de pe poziţii marxiste, caracteristicile culturii creată de 
omenire de-a lungul veacurilor, A. V. Lunaciarski pune la baza tezaurului spiritual 
al umanităţii lupta claselor a cărei reflectare directă sau indirectă apare în teatrul 
fiecărei societăţi. Expresiile acestei lupte sînt desigur interesante din punct de ve- 
dere istorico-ştiinţific. „Dar — spune Lunaciarski — clasele dau ceva mai mult 
decît propria lor esenţă, ceva mai mult decit simpla oglindire a momentului istoric- 

social — într-o anumită perioadă a vieţii lor —, şi anume, în epoca înfloririi lor, 
cînd clasa respectivă apare ca conducător. al societăţii sale şi nu este încă clătinată 
de mersul înainte al progresului economic, care se acumulează sub straturile ei, 
împingînd la suprafaţă pe rivalul şi moştenitorul ei; în al doilea rînd, în epoca 
în care începe asaltul furtunos al noii clase şi această clasă se așează în fruntea 
poporului răsculat, pornind împreună cu el la atac împotriva rivalului putred, care 
şi-a trăit traiul şi s-a ferecat în încremenitele sale prejudecăţi“. 

Şi, fie că e vorba de „teatrul amiezii triumfale a unei culturi stabile“, fie 
că e vorba de „teatrul dimineţii furtunoase, al ajunului victoriei revoluției“, — 
„autorul cuprins de emoție, urcat pe o înălțime meobişnuită, îşi depășește totdeauna 
epoca și, cuprinzând cu privirea oameni şi pământuri din înălțimea unui zbor de 
vultur, creează personaje, exprimă sentimente, rostește sentințe, care nu mor o dată 
cu veacurile sau cu mileniile, ci găsesc un ecou, poate original, dar totdeauna pu- 
ternic în toate epocile corespunzătoare“ ! 

De aceea, cele mai de seamă opere ale dramaturgiei universale, pe lingă ca- 
racterul lor istoric limitat, de reflectare a tendinţelor sociale specifice epocii, ex- 
primă adevăruri a căror valabilitate nu este depășită nici azi. De aceea, teatrul lui 
Shakespeare, puternic ancorat în epoca Renaşterii, stîrneşte atît de profunde ecouri 
în conştiinţa spectatorilor constructori ai socialismului şi comunismului, prin sem- 
mificaţiile sale etice şi filozofice. De aceea, teatrul lui Caragiale, atit de specific 
naţional şi atît de precis născut din relaţiile sociale specifice secolului 19 rominesc, 
găseşte ecou în rîndurile publicului de azi din Chile, Olanda, Finlanda, din U.R.S.S 
din Franţa şi din alte ţări ale globului. 

Este limpede, pe de altă parte, că „general-umanul“ sau „universal-umanul“ 
nu se pot exprima decît în raport cu o epocă şi o societate anumită. Omul nu 
poate exista, nu se poate concepe în afara societăţii, în afara unor coordonate isto- 


1 A. V. Lunaciarski, Despre teatru şi dramaturgie, Moscova, Iskustvo, 1958, ed. rusă, pag. 

rice, geografice, sociale. Moraliştii francezi ai secolelor 17 şi 18, în ciuda pretenţiei 
lor de a exprima adevăruri general-umane şi de a crea portrete etern-umane, au 
avut drept material de studiu societatea vremii lor şi vrind-nevrind, i-au reprodus 
trăsăturile, atingind bineînțeles un grad superior de generalizare. Şi tot vrind-ne- 
vrînd fiecare creator a oglindit societatea vremii sale, situîndu-se de partea unei 
clase sau a alteia, servind interesele unei clase sau ale alteia. „Zborul de vultur“ 
de care vorbea Lunaciarski nu înseamnă deloc zbor deasupra claselor, ci zbor 
deasupra epocii, situare poziţiile înaintate ale clasei în ascensiune, ale clasei 
care exprimă piagiootivile. uleepaltiii societăţii în epoca dată. 

Acestea sînt operele pe care poporul muncitor, ajuns stăpin în țara noastră, 
şi le însuşeşte. Acestea sînt operele pe care le așează la temelia culturii noi, socia- 
liste. Sint opere care oglindesc în trăsături puternice epoca în care au luat naştere, 
depășindu-şi vremea prin profunzimea adevărurilor umane. sociale, filozofice, pe 
care le conţin; opere cu un puternic caracter popular, oglindind tendințele de 
dezvoltare a societăţii, de educare a caracterelor, de îndreptare a moravurilor: 
opere care au surprins valorile umane în ipostaza istorică şi socială ; opere care 
exprimă conștiința omenirii în mers. 


+++ 


Problema reprezentării clasicilor priveşte nu numai repertoriul, ci şi expresia 
scenică. Cunoscut fiind că operele dramatice sînt făcute pentru a fi jucate şi că 
o piesă de teatru capătă viaţă abia atunci cînd este pusă în scenă, însuşirea te- 
zaurului clasic al dramaturgiei de către masele de oameni ai muncii depinde în cea 
mai mare măsură de modul în care el este interpretat pe scenă. 

Operele clasice, fiind în general intrate în patrimoniul public, constituie te- 
renul pe care se exercită tot felul de încercări, menite a dovedi „originalitatea“ 
cîte unui regizor, în teatrele amatoare de senzaţii şi efecte noi, ale occidentului. 
Semnificațiile bogate ale operelor marilor dramaturgi dau de altfel posibilitatea şi 
tentația unor interpretări cât se poate de variate, ele mergind de la tradiţionalismul 
cel mai conservator, pînă la novatorismul cel mai strigător, trecînd printr-o întreagă 
gamă de nuanţe, aparţinind realismului. Se cunosc nu numai realizările prestigioase 
ale teatrului sovietic, care valorifică la maximum arta clasică, dar și în occident 
cunoaștem interpretări strălucite, de un autentic realism, ale operelor lui Shakespeare, 
realizate de Lawrence Olivier, Peter Brook şi alţii. lar recentul turneu la Moscova 
al clasicului „Shakespeare Memorial Theatre“ din Stratford-upon-Avon a fost în- 
timpinat cu căldura cuvenită unor asemenea manifestări înalte de artă realistă. 

În teatrul nostru reprezentarea operelor clasice se încadrează în acţiunea ge- 
nerală de educare culturală a oamenilor muncii. Misiunea regizorului şi a inter- 
preţilor este deci, în primul rînd, de a mijloci înţelegerea acestor opere de către 
publicul nou, de a le pune în valoare tendinţele progresiste, pentru a le apropia 
de conștiința spectatorului contemporan şi a-i demonstra astfel continuitatea de-a 
lungul veacurilor a luptei omenirii pentru progres și fericire, luptă care-şi găsește 
încununarea în epoca noastră, prin construirea socialismului şi a comunismului. 
Aceasta înseamnă, cred eu, a avea o poziţie actuală în interpretarea clasicilor. Și 
nu numai actuală, în mod obiectivist, ci partinică. 

A avea spirit de partid în interpretarea operelor clasice nu înseamnă a forţa 
limitele istorice ale acestor opere, dindu-le semnificaţii pe care ele nu le pot avea, 
ci a pune în valoare semnificaţiile cuprinse în însuşi textul dramatic, dezvăluite 
după o profundă studiere a epocii, a relaţiilor specifice epocii, a ideologiei auto- 
rului, a fondului de idei, a tendinţelor vremii. A nu vedea în Romeo şi Julieta 
decît o reeditare a povestei cu „un băiat iubea o fată şi părinţii nu-i lăsau“ (Val 
Mugur) e o greşeală tot atit de mare, ca şi aceea de a vedea în spectacolul Hamlet, 
drept idee principală, „teama lui Claudius faţă de popor“ (Ion Olteanu), sau în 
Ofelia „cel mai avansat proces de gindire şi grad de cultură la care putea ajunge 
o femeie în timpul Renaşterii“. 

Urmărind oglindirea concret-istorică a realității în dezvoltarea ei revoluţio- 
nară, realismul socialist, bazat pe teoria ştiinţifică a marxism-leninismului, este 
singura metodă de creaţie capabilă a realiza o interpretare justă a operelor clasice. 
Lăsind cîmp liber fanteziei creatoare şi personalităţii artistice a regizorilor şi ce- 
lorlalţi interpreţi în privința căilor de expresie, realismul socialist obligă la o 
studiere aprofundată şi multilaterală a operei şi a condiţiilor specifice social- 

istorice, pentru descoperirea sensurilor, 
semnificaţiilor, tendinţelor ei. E de la sine 
înţeles că stilul şi genul spectacolului nu 
pot fi în dezacord cu stilul şi genul piesei. 


Într-o comedie satirică misiunea re- 
gizorului este de a descoperi direcția prin- 
cipală a satirei, îndreptindu-i ascuţișul că- 
tre elementul cel mai periculos al socie- 
tăţii. În O scnsioare pierdută, în versiunea 
scenică realizată la Teatrul Naţional din 
Bucureşti de Sică Alexandrescu, ținta ata- 
cului sînt toți politicienii veroşi ai bur- 
gheziei şi moşierimii, membri ai mon- 
struoasei coaliţii. 

Toţi sint ridicoli, comici, pînă la 
odios. În aceeaşi măsură este ridiculizat 
Farfuridi, reprezentantul conservatorilor, 
care, prin Ion Finteşteanu, exprimă dilema 
devenită clasică: „Ori să se revizuiască, 
primesc, dar să nu se schimbe nimic, ori 
să nu se revizuiască, primesc, dar atunci 
să se schimbe, şi anume, pe ici, pe colo, 
prin părțile esenţiale“ — și este ridiculi- 
zat Caţavencu, liberalul, care apare de-a 
dreptul odios, iar comicul personajului 
atinge cea mai pură esenţă în scena 
discursului electoral din actul III. în care 
gesturile largi, camicaturale, ale lui Niki 


Sanda Toma (Mirandolina) şi Al. Alexandrescu- 
Vrancea (Cavalerul) în „Hangiţa“ de Goldoni — 
Teatrul Naţional „I. L. Caragiale” 

Atanasiu subliniază lipsa de conţinut a discursului, parodie genială a discursurilor 
liberalilor vremii. Nu cred de loc că ritmul vertiginos al desfășurării spectacolului 
dăunează valorii sale satirice. — cum au spus unii critici, dimpotrivă. Cu o singură 
rezervă însă : există pericolul ca acţiunile psiho-fizice ale actorilor să se trans- 
forme, prin rutinizare, în acţiuni fizice, mecanice, şi să-şi piardă astfel conţinutui 
viu, uman şi social. Este necesară deci, din cînd în cnd, o reîmprospătare a sar- 
cinilor de creaţie ale interpreţilor, ca un fel de transfuzie de sînge, pentru ca 
organismul viu al spectacolului să nu se sclerozeze. 

Pe aceeaşi linie a valorificării satirei sociale, trebuie înscris succesul spec- 
tacolului Revizorul, pus în scenă tot de Sică Alexandrescu. Satira se îndreaptă aci 
în egală măsură împotriva funcţionarilor din provincie, ca şi împotriva celor din 
Capitală, pete i într-o privire de ansamblu corupţia aparatului de stat al 
Rusiei ţariste. Scena beţiei lui Hlestakov, ca şi scena mituirii sale de către repre- 
zentanţii puterii locale, sînt edificatoare în această privinţă. Unele linii îngroşate 
ale spectacolului, ca de pildă apariţiile groteşii din ultimul act, înfăţişînd „elita“ 
tirgului. exprimă de fapt poziţia critică ə regizorului, verdictul său asupra acelei 
societăți, care nu putea fi îndreptată decît prin răsturnare revoluţionară. 

Dacă -amintesc şi Bădăranii e pentru a întregi acest triptic reuşit de comedie 
clasică, pe drept cuvînt aplaudat de spectatorii din ţară şi din străinătate ai Tea- 
trului Naţional „I. L. Caragiale“. Spectatorii rîd copios la aceste comedii, rîd și 
condamnă, o dată cu autorii, o dată cu regizorul şi interpreţii, societatea care le-a 
inspirat. Oglindind trăsături esenţiale ale epocii care le-a dat naştere, personaje 
şi relaţii specifice locului și timpului, spectacolele pun în valoare totodată şi gradul 
de generalitate a operelor respective, făcîndu-le accesibile publicului de azi prin 
adevărul comportării personajelor. 

Sînt o admiratoare a geniului comic al lui Sică Alexandrescu. Îmi place să 
urmăresc munca migăloasă de bijutier, cu care dă relief fiecărei replici, fiecărei 
nuanţe din cadrul unei replici, subliniind-o cu un gest, cu o privire, cu o intonaţie. 
Cele mai bune spectacole ale sale îl arată ca pe un regizor devotat realismului, 
cu serioase succese pe drumul realismului socialist. 

Cu Hangiţa însă, după părerea mea. a greșit. A vrut să găsească o cale nouă 
pentru apropierea operei lui Goldoni de spectatorul contemporan. A căutat argumente 
pentru a demonstra actualitatea lui Goldoni, pe calea sublinierii caracterului „etern- 
uman“ al personajelor sale. Şi a ajuns la o actualizare artificială, scoțînd personajele 
dim cadrul lor istoric-social şi plasîndu-le într-un cadru atemporal, undeva unde 
secolele 18 şi 20 par a se întâlni. Comedia populară a lui Goldoni, în care o femeie 
din popor îşi arăta superioritatea asupra unor bărbaţi aparţinînd aristocrației — 
fie ea decrepită, ca marchizul de Forlipopoli, fie parvenită ca în cazul contelui 
de Albafiorita, ori infatuată precum cavalerul de Ripafratta, misoginul convins, — 
s-a transformat în comedia victoriei aşa-zisului etern feminin, asupra eternului 
masculin. Nu sint de acord cu exagerata interpretare de nuanţă sociologistă dată 
de Andrei Băleanu comediei lui Goldoni în cronica sa. Comedia lui Goldoni, de un 
puternic caracter popular şi cu o evidentă atitudine critică față de societatea vremii, 
nu e doar o „virulentă satiră socială“. Subtilitatea analizei psihologice face din ea 
şi o comedie de caracter. Aceasta nu înseamnă însă că sînt de acord cu concepţia 
spectacolului de pe scena Naţionalului, a cărui bună intenţie nu o desconsider. 
Apreciez indeosebi spargerea tradiţiei care încredința în trecut interpretarea Miran- 
dolinei unei actrițe mature, şi munca sîrguincioasă dusă de regizor cu interpreţii 
tineri ai spectacolului. Ceea ce demonstrează însă că drumul spre inovaţie în aria 
interpretării clasicilor nu e lipsit de unele pericole, chiar și pentru un regizor rea- 
list încercat. ca Sică Alexandrescu. 

O problemă însemnată pe care o ridică de obicei interpretarea clasicilor este 
aceea a raportului între tradiție şi inovaţie. În valorificarea scenică a unor opere 
clasice există procedee care s-au transmis din generaţie în generaţie de actori, 
păstrind uneori o anumită savoare a epocii, alteori, pierzindu-şi orice semnificaţie. 
Tradiţia trebuie să fie păstrată în măsura în care conţinutul ei a rămas valabil. 
Formele golite de conținut împiedică gindirea creatoare, obligînd-o să respecte 
niște iluzii sterpe. 

Se întimplă ca la reprezentarea unei piese, care nu s-a mai jucat de multă 
vreme pe scenele noastre, o voce să exclame cu regret: „Ehei, să-l fi văzut pe 
Nottara !...* (sau pe alt actor din trecut). De foarte multe ori sînt convinsă că, 

Scenă din „Soțul ideal“ de Oscar Wilde — Teatrul Municipal 


dacă Nottara ar învia pentru o seară şi ar interpreta rolul respectiv exact în 
felul în care îl jucase în acea seară memorabilă, în care l-a văzut cel cu regretul, 
părerea de rău s-ar întoarce împotriva lui. Arta teatrală este o artă vie, care 
evoluează o dată cu societatea. Spectatorul de azi nu mai suportă patosul teatral, 
declamatorismul şi gesturile grandilocvente din epocile trecute. Teatrul s-a în- 
dreptat din ce în ce mai mult spre o modalitate de expresie simplă, firească, emo- 
ționantă, prin sinceritatea trăirii şi economia mijloacelor de expresie. Spectatorul 
bătrin, care-l regretă pe Nottara sau pe alţii ca el, îi judecă azi după sensibilitatea 
sa de acum 50—40 de ani, cînd a fost impresionat de jocul acestora. A rămas mai 
mult cu amintirea impresiei, decît cu amintirea jocului lor. Astăzi, dacă i-ar vedea 
în forma de atunci, nu cred că ar mai fi tot atît de mulțumit. 

Nu ştiu cum era Nottara în Apus de soare. Cred însă că sinteza realizată de 
G. Calboreanu, în rolul lui Ştefan cel Mare, între om şi conducător, dăruindu-i 
simplitatea și căldura unuia o dată cu măreţia demnă şi voința nebiruită, a ce- 
luilalt, corespunde unei viziuni contemporane asupra acestui domnitor devenit le- 
gendar. După cum cred că interpretarea exaltată, în necontenită agitaţie, dată de 
Al. Critico lui Ştefămiţă în Viforul, nu se depărtează mult de interpretarea tradi- 
țională a rolului, conceput de autor în manieră naturalistă, frizînd patologicul. 

Se încearcă uneori o teoretizare a unei concepții noi cu privire la o piesă, 
dar în realizarea practică a spectacolului, tradiția se dovedeşte mai puternică. Ceea 
ce nemulțumeşte în spectacolul Antigona de la Teatrul Tineretului, este tocmai 
inconsecvența în adoptarea unei poziţii şi a unui stil, spectatorul fiind pus în 
situația de a parcurge epoci şi stiluri diferite, de la monumentalul tragic al Anti- 
gonei (Olga Tudorache) la cotidianul corului. De aci şi o lipsă de precizie, în ceea 
ce priveşte tendinţa conflictului, relaţiile între Creon şi popor. 

Uneori se întimplă şi cazul contrar : opere de o factură modernă, apropiate de 
spiritul contemporan, apar în scenă într-o manieră desuetă, din pricina interpretării. 

Sint de acord că Soțul ideal nu este o piesă de valoarea marilor opere clasice, 
care dăinuiesc peste veacuri şi milenii. Dar că Oscar Wilde scriind-o, şi-a depăşit 
epoca şi societatea, datorită privirii critice în care le-a cuprins, fie şi de pe poziţiile 
unui intelectual lucid, nu cred că se poate contesta. Dovadă este ecoul stirnit în 
sală de numeroase replici ale piesei care, departe de a se limita la strălucirea 
efemeră a unor paradoxuri gratuite, ajung să dezvăluie o anumită situaţie specifică 
Angliei capitaliste. S-au ofilit desigur florile de stil ale dialogului, cîndva socotit 
poate spiritual, între tînăra Mabel Chiltern şi lordul Goring, după cum s-au ofilit 
multe alte floricele ale conversaţiei personajelor, aparţinînd nobilimii engleze din 
acel sfîrşit de veac. Dar nu cred că povestea lordului Chiltern, care şi-a construii 
averea şi reputaţia pe un act josnic, așa cum mulți alţi oameni politici ai socie- 
tăţii capitaliste au făcut-o, îi poate lăsa indiferenți pe spectatorii noştri de azi. E 
adevărat că piesa nu dezvăluie esența societății capitaliste şi contradicţia sa fun- 
damentală, dar ea descoperă aspectul puirezirii morale a claselor exploatatoare, 
ceea ce nu-i puţin. Zîmbetul de împăcare cu care Wilde îşi încheie piesa, nu absolvă 
personajul principal de ticăloşia comisă şi nici pe celelalte personaje de indulgenţa 
pe care i-o manifestă. O interpretare de pe poziţii înaintate ar fi trebuit să pri- 
vească critic toate personajele, inclusiv pe elegantul lord Goring, aparent purtător 
de cuvînt al autorului. ca şi pe blinda lady Chiltern. Ceea ce nu s-a înt mplat. 
Sir Robert Chiltern a fost jucat inexpresiv de Mircea Șepiilici (de unde şi fireasca 
lui absolvire), mistress Cheveley a fost jucată de Gina Petrini în stil clasic, pe un 
ton uşor declamator şi gesturi de frumuseţe plastică, (ceea ce a provocat, pare-se, 
opţiunea admirativă a lui Vicu Miîndra pentru îndrăzneala eroinei, pe care o con- 
sideră pe nedrept ponegrită de autor), lady Chiltern a împrumutat de la Beate 
Fredanov vocale cîntate şi tremolo-uri de melodramă, în timp ce Septimiu Sever 
(într-adevăr din greşeală distribuit în rolul lordului Goring), i-a dat eroului său 
simplitatea de nuanţă populară, a unui erou pozitiv dintr-o piesă autohtonă. Re- 
plici-cheie. cu semnificaţii sociale. erau aruncate în fundul scenei, în timp ce fle- 
căreala drăguță a tinerei miss Mabel era transmisă direct publicului, cu faţa la 
rampă. Dacă mai adăugăm şi jocul de-a v-aţi ascunselea pe după grilajul alb, din 
ultimul act, avem o imagine a spectacolului prin care, cu regret trebuie s-o spun, 
Sorana Coroamă, atit de evident inovatoare în alte spectacole, n-a izbutit decât în 
mică măsură să-l apropie pe Oscar Wilde de conştiinţa spectatorului nostru. Se 
va spune că paguba nu e prea mare, nefiind vorba de o mare operă clasică. Tocmai 
de aceea, interpretarea ar fi trebuit să justifice prezenţa piesei în repertoriul Tea- 
trului Municipal, prin semnificaţiile pe care le-ar fi extras. 

Justa preluare a operelor trecutului cere din partea interpreţilor dacă nu un 
efort sporit, în orice caz egal cu acela cerut de interpretarea operelor contemporane. 
Călăuza regizorului realist-socialist, pentru înţelegerea tendinţelor unei opere, 
oglindă a unei epoci, a unei societăţi, este învăţătura marxist-leninistă. Spiritul de 
partid al regizorului se manifestă în profunzimea analizei, în caracterul înaintat 
al mesajului pe care-l transmite el spectatorului de azi, prin intermediul operei 
create de înaintaşi. 

